ÚRAD VLÁDY SLOVENSKEJ REPUBLIKY
               sekcia vládnej legislatívy

								Na rokovanie vlády SR
								Dňa 9. novembra 2005
								K materiálu č. 19144/2005
								K bodu č.8 

S T A N O V I S K O
k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 534/2004 Z. z., ktorým sa ustanovujú princípy organizácie veterinárnych kontrol produktov vstupujúcich na územie Európskych spoločenstiev z tretích krajín
- k novému zneniu
____________________________________________________________

I.	
                                                             
     Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 534/2004 Z. z., ktorým sa ustanovujú princípy organizácie veterinárnych kontrol produktov vstupujúcich na územie Európskych spoločenstiev z tretích krajín predkladá na rokovanie vlády Slovenskej republiky minister pôdohospodárstva Slovenskej republiky Zsolt Simon na základe splnomocňovacieho ustanovenia § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z.

II.

Predloženým návrhom nariadenia vlády sa do právneho poriadku Slovenskej  republiky preberá čl. 58 nariadenia Európskeho parlamentu a Rady (ES)
 č. 882/2004 z 29.apríla 2004 o úradných kontrolách uskutočňovaných za účelom zabezpečenia overenia dodržiavania potravinového a krmivového práva a predpisov o zdraví zvierat a o starostlivosti o zvieratá.

                                                        III.	

Legislatívna rada vlády Slovenskej republiky prerokovala predmetný návrh nariadenia vlády Slovenskej republiky dňa 25. októbra 2005.  
Legislatívna rada vlády Slovenskej republiky predkladateľovi odporučila do návrhu nariadenia vlády zapracovať jej pripomienky a na rokovanie vlády SR predložiť návrh nariadenia v novom znení.

IV.

Sekcia vládnej legislatívy Úradu vlády Slovenskej republiky po posúdení upraveného znenia návrhu nariadenia konštatuje, že pripomienky legislatívnej rady (2 pripomienky) boli zapracované a odporúča vláde Slovenskej republiky návrh nariadenia vlády Slovenskej republiky ktorým sa mení a dopĺňa nariadenie vlády Slovenskej republiky č. 534/2004 Z. z., ktorým sa ustanovujú princípy organizácie veterinárnych kontrol produktov vstupujúcich na územie Európskych spoločenstiev z tretích krajín schváliť v predloženom znení.

Bratislava 9. novembra 2005
Vypracovala:  D. Mochnacká

									Štefan G r m a n
									generálny riaditeľ
   								    sekcie vládnej legislatívy